Republika Slovenija
Ministrstvo za finance

OBVESTILO O PONUDBI 
TRI-, ŠEST- IN DVANAJSTMESEČNIH ZAKLADNIH MENIC TZ233, SZ163 IN DZ125 JAVNOSTI

Republika Slovenija obvešča, da bo 8.9.2026 do 12. ure potekalo zbiranje ponudb za vpis in vplačilo trimesečnih zakladnih menic (TZ233), šestmesečnih zakladnih menic (SZ163) in dvanajstmesečnih zakladnih menic (DZ125), ki bodo izdane 10.9.2026. 

Razpisane izdaje trimesečnih zakladnih menic z oznako TZ233 in ISIN kodo SI0002504478, šestmesečnih zakladnih menic z oznako SZ163 in ISIN kodo SI0002504486 in dvanajstmesečnih zakladnih menic z oznako DZ125 in ISIN kodo SI0002504494 znašajo skupaj okvirno 100.000.000 EUR oziroma okvirno 100.000 lotov v apoenih po 1.000 EUR.

Vplačilo na avkciji sprejetih naročil tri-, šest- in dvanajstmesečnih zakladnih menic bo v četrtek, 10.9.2026. 

Obveznosti iz trimesečnih zakladnih menic TZ233 bodo dospele 10.12.2026, obveznosti iz šestmesečnih zakladnih menic SZ163 bodo dospele 11.03.2027 in obveznosti iz dvanajstmesečnih zakladnih menic DZ125 bodo dospele 9.09.2027. 

Vpis in vplačilo zakladnih menic RS poteka preko avkcij, ki se izvajajo na podlagi Pravil za izvedbo avkcij državnih vrednostnih papirjev, objavljenih na spletni strani Ministrstva  za finance: Pravila za izvedbo avkcij državnih vrednostnih papirjev. 

Pri avkciji zakladnih menic Republike Slovenije lahko neposredno sodelujejo primarni vpisniki. Druge pravne in fizične osebe lahko sodelujejo na avkcijah posredno z oddajo naročil primarnim vpisnikom: OTP banka d.d. (+386 (0)1 471 82 12), Nova Ljubljanska banka d.d. (+386 (0)31 635 946), UniCredit Banka Slovenija d.d. (+386 (0)1 587 64 30), ILIRIKA borzno posredniška hiša d.d. (+386 (0)1 300 24 61), BKS BANK AG, Bančna podružnica (+386 (0)1 58 95 831), Jefferies International Limited (+44 (0) 20 7029 8000) in Raiffeisen Bank International AG (+43 664 888 81 494).

Popolni opis pravic iz zakladnih menic je v ponudbenem dokumentu za izdajo zakladnih menic, ki je objavljen na spletni strani Ministrstva za finance: Ponudbeni dokument za izdajo zakladnih menic. Terjatve iz zakladnih menic niso zavarovane in za njihovo izpolnitev odgovarja imetnikom zakladnih menic izključno Republika Slovenija kot dolžnik.

Podrobne informacije dobite pri vseh primarnih vpisnikih in izdajatelju: 

Republika Slovenija, Ministrstvo za finance 
Direktorat za zakladništvo 
Sektor za izvrševanje transakcij in upravljanje likvidnosti 
Beethovnova 11 
1502 Ljubljana 
telefon: +386 1 369 64 40 
telefaks: +386 1 369 65 99 
e-mail: dolg.mf@gov.si 

